|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 44 52  ounz@vojvodina.gov.rs | |
|  | KLASA: 000173676 2024 09427 001 001 000 001/2 | DATUM: 07.11.2024.godine |

Na temelju članka 8. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u području osnovnog i srednjeg obrazovanja i učeničkog standarda u Autonomnoj Pokrajini Vojvodini („Službeni list APV“, br. 14/2015 i 10/2017), članka 15, 16, 24. i 37. Pokrajinske skupštinske odluke o pokrajinskoj upravi („Službeni list APV”, broj: 37/14, 54/14 – dr. odluka, 37/2016, 29/17, 24/19, 66/20 i 38/21), članka 7. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje aktivnosti, programa i projekata nacionalnih vijeća nacionalnih manjina u području osnovnog i srednjeg obrazovanja („Službeni list APV“, broj 9/16 i 36/17), a po provedenom Natječaju za financiranje i sufinanciranje aktivnosti, programa i projekata nacionalnih vijeća nacionalnih manjina u području osnovnog i srednjeg obrazovanja u Autonomnoj Pokrajini Vojvodini za 2024 godinu – dotiranje pripreme i izrade testova i zadataka na manjinskim jezicima („Službeni list APV“, br. 43/24), pokrajinski tajnik za obrazovanje, propise, upravu i nacionalne manjine - nacionalne zajednice donosi

**RJEŠENJE**

**O RASPODJELI PRORAČUNSKIH SREDSTAVA POKRAJINSKOG TAJNIŠTVA ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE ZA FINANCIRANJE I SUFINANCIRANJE AKTIVNOSTI, PROGRAMA I PROJEKATA NACIONALNIH VIJEĆA NACIONALNIH MANJINA U PODRUČJU SREDNJEG OBRAZOVANJA U AP VOJVODINI ZA 2024. GODINU – DOTIRANJE PRIPREME I IZRADE TESTOVA I ZADATAKA NA MANJINSKIM JEZICIMA**

I.

Ovim rješenjem se utvrđuje raspodjela proračunskih sredstava Pokrajinskog tajništva za obrazovanje, propise, upravu i nacionalne manjine- nacionalne zajednice (u daljnjem tekstu: Tajništvo) po Natječaju za financiranje i sufinanciranje aktivnosti, programa i projekata nacionalnih vijeća nacionalnih manjina u području osnovnog i srednjeg obrazovanja u Autonomnoj Pokrajini Vojvodini za 2024 godinu – dotiranje pripreme i izrade testova i zadataka na manjinskim jezicima broj: 000173676 2024 09427 001 001 000 001 od 27.09.2024. godine (u daljnjem tekstu: Natječaj) u području srednjeg obrazovanja.

II.

Sredstva opredijeljena Natječajem u području srednjeg obrazovanja za aktivnosti, programe i projekte– dotiranje pripreme i izrade testova i zadataka na manjinskim jezicima iznose 300.000,00 dinara, a ovim rješenjem se obavlja raspodjela sredstava u iznosu od 300.000,00 dinara.

Sredstva se odobravaju nacionalnim vijećima nacionalnih manjina (u daljnjem tekstu: Korisnici) u skladu s Tablicom broj 1.

Tablica broj 1: Raspodjela sredstava po Natječaju za financiranje i sufinanciranje aktivnosti, programa i projekata nacionalnih vijeća nacionalnih manjina u području osnovnog i srednjeg obrazovanja u Autonomnoj Pokrajini Vojvodini za 2024 godinu – dotiranje pripreme i izrade testova i zadataka na manjinskim jezicima u području srednjeg obrazovanja:

|  |  |  |
| --- | --- | --- |
| Redni broj | Nacionalno vijeće | Iznos |
| 1. | Nacionalno vijeće mađarske nacionalne manjine | 165.723,68 |
| 2. | Nacionalno vijeće rumunjske nacionalne manjine | 38.815,79 |
| 3. | Nacionalno vijeće rusinske nacionalne manjine | 26.710,54 |
| 4. | Nacionalno vijeće slovačke nacionalne manjine | 25.065,78 |
| 5. | Nacionalno vijeće hrvatske nacionalne manjine | 43.684,21 |
|  | Ukupno: | 300.000,00 |

**III.**

Sredstva iz točke II. ovog rješenja predviđena su Pokrajinskom skupštinskom odlukom o proračunu Autonomne Pokrajine Vojvodine za 2024. godinu („Službeni list APV“, broj: 45/23 i 37/2024-rebalans) u okviru Razdjela 06 – Pokrajinsko tajništvo za obrazovanje, propise, upravu i nacionalne manjine - nacionalne zajednice, Program 2004 – Srednje obrazovanje, Programska aktivnost 1002 – Podizanje kvalitete srednjeg obrazovanja, funkcionalna klasifikacija 920, izvor financiranja 01 00 - Opći prihodi i primici proračuna, ekonomska klasifikacija 4819 – Dotacije ostalim neprofitnim institucijama, a prenose se korisnicima u skladu s priljevom sredstava u proračun AP Vojvodine, odnosno s likvidnom mogućnošću proračuna.

IV.

Korisnici su dužni, prilikom realizacije namjene za koju su sredstva dodijeljena, postupati sukladno Zakonu o javnim nabavama.

V.

Rezultati o raspodjeli sredstava će se objaviti na internetskoj prezentaciji Tajništva.

VI.

Tajništvo obvezu prema Korisnicima preuzeti na **temelju pismenog ugovora**.

VII.

Ovo rješenje je konačno i protiv njega se ne može uporabiti pravni lijek.

VIII.

Za izvršenje ovog rješenja zadužuje se Sektor za materijalno-financijske poslove Tajništva.

Rješenje dostaviti:

1. Sektoru za materijalno-financijske poslove Tajništva
2. Pismohrani

POKRAJINSKI TAJNIK

Róbert Ótott